Lund (slekt)

Lund av Farsund er en norsk slekt av dansk opprinnelse. Den stammer trolig fra den dansk-tyske uradelige Lund slekten fra Als og Sundeved. 

Lundene etablerte seg i Farsund på 1600-tallet og ble velstående gjennom «Farsund Fiskeri Institut», som ble opprettet av Jochum Brinch Lund.

Slekten går under navnene Brinch Lund, Bruun Lund, Langaard Lund, Munthe-Kaas Lund, Cappelen Lund, Macody Lund og Stang Lund.

Slektsvåpen 
Før Jochum Brinch Lund brukte slekten bare første felt i slektsvåpenet, skjoldet i den tid dateres tilbake til 1600-tallet i Norge, gravert i Gabriel Lunds gravsten år 1700.

I de danske-tyske tider finnes det to grener. Første gren bruker i første felt en hodeløs ørn med en hals, andre gren bruker i første felt en hodeløs dobbeltørn. 

Lund av Farsund har siden 1600-tallet brukt den hodeløse dobbeltørn. «Huitfeldt nevner allerede aar 1316 en Troels Lund: Vaabenet var i sølv feldt, en flakt hovedløs ørn imellem begge halsene en seksoddet guldstjerne. Paa hjelmen to arme, boende ligesaadan en stierne. Tab. LIX. No. 108».

Jochum tilførte våpenskjoldet flere elementer. Våpenet består av 

 felt – Felt i sølv en hodeløs svart dobbeltørn under en sekstagget gullstjerne. 
 felt – Fire grønne lindetrær. (Farsund Kommune bruker dette som byvåpen etter våpenskjoldet)
 felt – Et skip med seil i to bølger.

Gods, herskapshus og gårder 

Husan «Agders perle og Sørlandets pryd» i Farsund var opprinnelig et stort kjøpmannshus oppført av handelsmannen, rederen og verftseieren Jochum Brinch Lund til bruk for sønnene Gabriel Lund (eidsvollsmannen) og Ebbe Lund i 1790-årene. Bygningen ble regnet som landets nest største verdslige trebygning. Navnet betyr «hus» i flertall.

Jochum Lund døde i 1807, og sønnene drev farens virksomhet videre fra eiendommen. Redusert handel med England under Napoleonskrigene ga i stedet muligheten til kaperfart, og forretningen blomstret. Etter 1814 gikk det gradvis nedover med handelshuset, og Gabriel Lund flyttet til Trondheim som postmester i 1830. Senere ble eiendommen sorenskriverbolig, før familien Lund kjøpte huset tilbake i 1914. En ny fløy ble påbygd mot nord. Høsten 1940 ble bygningen okkupert av tyskerne, og eieren Macody Lund ble arrestert. Sprengfyring i de gamle ovnene utløste en brann, og hoveddelen brant ned. Denne delen ble senere gjenoppbygd som kopi, og Husan ble tatt i bruk som Farsund rådhus.

Huseby kongsgård har en lang historie med som kongsgård, fogdegård og sete for lensherrer. I en hundreårsperiode fra 1745 eide Lundene Huseby.

Slektsmedlemmer 

 Jochum Brinch Lund (1743–1807), kjøpmann, verftseier og industripioner
 Gabriel Lund (1773-1832), eidsvollsmann
 Eilert Lund Sundt (1817-1875), teolog og sosiolog 
 John Theodor Lund (1842–1913), politiker
 Fredrik Stang Lund (1859–1922), politiker
 Frederik Macody Lund (1863–1943), historiker
 Signe Lund (1868–1950), komponist 
 Henrik Lund (1879–1935), maler 
 Knut Henrik Lund (1909-1991), billedhugger
 Synnøve Macody Lund (1976–), skuespiller

Kilder
 Lund, Gabriel (1950): Farsund-Lundene. Oslo: Dybwad
 Genalogi.no. Arkivert fra originalen 5. august 2017. Besøkt 5. august 2017.

Eksterne lenker
 

Norske slekter
Våpenførende slekter
Norske adelige familier